Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14196

b) egy CSA távolságmérési jel, navigációs közlemény szerkezeti, vagy navigációs közlemény tartalmi megsértés, ami hatással van a CSA vevők minimális távolság-meghatározási jel vételére, vagy feldolgozó-képességére. 4.2.6 Fedésterület. A fedésterületet négy, vagy több műhold láthatóságának valószínűsége 24 órás időtartamban átlagolva a föld felszíne felett; egy 6, vagy annál kevesebb helyzet-pontosság gyengülés /PDOP/ négy műholdtól; egy 5-fokos maszk-szög; és a huszonnégy üzemelő műholdnak a naptár szerinti meghatározású helyzetsora /konstellációja/ szabja meg. 4.2.7 GLONASS idő. A GLONASS idő létrehozása a GLONASS Központi Szinkronizáló idején alapszik. A Központi Szinkronizáló hidrogén /atom/ órájának napi bizonytalansága 5 × 10-14-nél nem rosszabb. A GLONASS idő és az Egyezetett Világidő, Oroszország /UTC(SU)/ ideje közötti különbség 1 milliszekundumon belül van. A navigációs közlemény tartalmazza a GLONASS időnek az UTC(SU)-hoz viszonyított szükséges adatait 0,7 mikro-szekundumon belüli pontossággal. 4.2.7.1 A GLONASS-M aktuális adat információinak a közös formába történő átalakítása. A műhold navigációs közlemény tartalmazza az aktuális adat információt az NT paraméterben. Ezt a közös formába a következő képlettel lehet átalakítani:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes